Isiklikult pole ma spetsiifiliste kakablogide suur austaja. Samas ei loe ma üldse aga blogisid tehnoloogiast, kinnisvarast, filmidest ja paljust muust. Selle pika loetelu kõrval, mida ma ei loe, on kakablogidel siiski minu silmis eelised. Tupsukestest kirjutavad tihti inimesed, kes on  head kirjutajad. Paljudel juhtudel huvitavad isiksused. Nii on ka minu listis paar kakablogi, mida jälgin. Jah, tihti jätan nendes blogides need kohad vahele, kus liiga palju on juttu Tupsukesest endast. Püüan pigem lugeda seda, mis tahtmatult on ridade vahele sattunud ja rõõmustan koos blogi autoriga kui asjad lähevad hästi ja kurvastan kui inimesel on mure.